smcproject/ml-wiki-sentences huggingface dataset:
വണ്ണാന്മാർ കെട്ടുന്ന ഒരു തെയ്യമാണ് കാരണവർ തെയ്യം .
വേഷവിധാനം കണ്ണൂർ ചാല മാക്കം തിറ
മുഖത്ത് ചായില്യവും മനയോലയും.
ദേഹത്ത് മഞ്ഞൾ.
കിരീടവും വാളും പരിചയും ഉണ്ടാകും.
നടത്തിപ്പ് വിശദാംശങ്ങൾ
പൊതുക്ഷേത്രങ്ങളിലും തറവാടുകളിലും കുടുംബക്ഷേത്രങ്ങളിലുമാണ് തെയ്യം നടക്കാറ്.
പ്രധാനമായി തെയ്യം നടക്കുന്ന ചില സ്ഥലങ്ങളും സമയവും താഴെ കൊടുത്തിരിക്കുന്നു.
പരിയാരം ഉദയപുരം ക്ഷേത്രം (ധനു) ഏഴോം കണ്ണോം അഞ്ചുതെങ്ങു ഐവർ പരദേവതാക്ഷേത്രം (ധനുമാസം) മട്ടന്നൂർ അഞ്ചരക്കണ്ടി പാലയാട് കരിംപാലംകോട്ടം (മകരം - കുംഭം) ഇരിട്ടി മണത്തണ മുത്തപ്പൻ ക്ഷേത്രം (കുംഭം) തലശ്ശേരി കൂത്തുപറമ്പ് മമ്പറം കാണക്കോട്ട് മടപ്പുര (കുംഭം) കൂത്തുപറമ്പ് മാനന്തവാടി റോഡ് ചിറ്റാരിപറമ്പ് ആശാരികോട്ടം  (കുംഭം) തളിപ്പറമ്പ് പരിയാരം പാടി (കുംഭം) കൂത്തുപറമ്പ് റോഡ് ചെമ്പിലോട് തച്ചൻകുന്നുമ്മൽ മഹാദേവിക്ഷേത്രം (മീനം) കൂത്തുപറമ്പ് പാലായികാവ് (മീനം) ചെമ്പിലോട് ചാല ആടൂർ മേപ്പാട് ക്ഷേത്രം (മീനം) കണ്ണൂർ തോട്ടട വെങ്കണമടപ്പുര (മീനം) കണ്ണൂർ കാക്കേങ്ങാട് ആയിച്ചോത്ത് (കുംഭം)
പാനൂരിൽ പല സ്ഥലങ്ങളിലും കാരണവർ തെയ്യം നടക്കാറുണ്ട്.
അവലംബം പുറത്തേയ്ക്കുള്ള കണ്ണികൾ കാരണവർ തെയ്യം യൂ ട്യൂബ് വീഡിയോ
കാരന്തൂർ
കേരളത്തിലെ കോഴിക്കോട് ജില്ലയിലെ കുന്ദമംഗലത്തിനടുത്തുള്ള ഒരു പ്രദേശമാണ് കാരന്തൂർ.
കാരപ്പഴം ഇംഗ്ലീഷ് വിലാസം https://ml.wikipedia.org/wiki/Carissa_carandas
അച്ചാറിടാൻ പറ്റിയ ചെറിയ കായകൾ ഉണ്ടാകുന്ന ഒരു മുൾച്ചെടിയാണ് കാര .
കരിമുള്ളി, കരണ്ടിപ്പഴം, കാരക്ക, ചെറി,കരോണ്ട, കറുത്തചെറി എന്നെല്ലാം ഇത് അറിയപ്പെടുന്നു.
( ശാസ്ത്രീയനാമം : Carissa carandas ) .
ധാരാളം ഇരുമ്പും ജീവകം സി യും അടങ്ങിയിട്ടുണ്ട് ഈ കായകളിൽ.
പച്ച നിറമുള്ള കായ വിളയുമ്പോൾ ചുവക്കും.
ഇലയും കായും ഔഷധഗുണമുള്ളവയാണ്.
നിറയെ പടലമുള്ള വേരുകൾ മണ്ണൊലിപ്പ് തടയാൻ പര്യാപ്തമായവയാണ്.
ഇലകൾ പട്ടുനൂൽപ്പുഴുക്കൾക്ക് ഭക്ഷണമായി നൽകാറുണ്ട്, ചതച്ച വേര് ഈച്ചകളെ അകറ്റാൻ ഉപയോഗിക്കാറുണ്ട് .
ഇന്ത്യയിൽ എല്ലായിടത്തും വന്യമായി വളരുന്നുണ്ട്
വരണ്ട പ്രദേശങ്ങളിൽ ധാരാളമായി വളരുന്ന മുൾച്ചെടി വിഭാഗം ആണ് .
പഴങ്ങൾ ചെറിപ്പഴത്തോട് സാമ്യം .
ചെറിയ ചുവന്ന കുലകൾ ആയ പഴങ്ങൾ അച്ചാർ, ജാം, ജെല്ലി എന്നിവയുണ്ടാക്കാൻ ഉപയോഗിക്കുന്നു.
വളരുന്ന ഒരിനം വലിയ കുറ്റിച്ചെടിയാണ് കാര .
ബേക്കറിയിൽ നിന്നും ലഭിക്കുന്ന ചുവന്ന ചെറിപ്പഴം ഉണ്ടാക്കാനുപയോഗിക്കുന്ന പഴമാണ് കാര അഥവ കരോണ്ട (ബേക്കറി ചെറി).
അപ്പോസൈനേസീ കുടുംബത്തിൽ പെടുന്ന ഇവയുടെ ശാസ്ത്രനാമം കരിസ്സ കരാൻഡസ് എന്നാണ്.
ആഗസ്ത് മാസാവസാനത്തോടെ  പാകമാകുന്ന പഴങ്ങൾ ആദ്യം ഇളം മഞ്ഞ കലർന്ന ചുവപ്പും പിന്നീട് ചുവപ്പും മൂക്കുന്നതോടെ കറുപ്പും ആയി വരും .
അയൺ , വിറ്റാമിൻ -സി  എന്നിവ ധാരാളമായി അടങ്ങിയിരിക്കുന്നു .
വിത്ത് മുളപ്പിച്ചാണ്  പുതിയ തൈകൾ ഉണ്ടാക്കുന്നു.
Karanda • Hindi: Karonda करौंदा • Malayalam:KARAPPAZAM • Telugu: Peddakalavi • Marathi: karvand • Tamil: களா Kalakkai (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) പഴങ്ങൾ രസാദി ഗുണങ്ങൾ രസം : അമ്ലം, മധുരം ഗുണം : ഗുരു, സ്നിഗ്ധം വീര്യം : ഉഷ്ണം വിപാകം : അമ്ലം ബേക്കറിച്ചെറി നിർമ്മാണം
മൂപ്പെത്തിയ കായ്കളാണ് സംസ്കരണത്തിന് ഉപയോഗിക്കുന്നത്.
മുർച്ചയുള്ള കത്തി ഉപയോഗിച്ച് കായ്കൾ നെടുകെ കീറി കുരു നീക്കം ചെയ്യണം.
ചുണ്ണാമ്പ് വെള്ളത്തിൽ കലക്കി തെളിയൂറ്റിയെടുത്ത ലായനിയിൽ പൊടിയുപ്പ് ചേർക്കണം.
ലായനിയിൽ കായ്കൾ എട്ടുമണിക്കൂറോളോളം ഇട്ടുവച്ച ശേഷം പുറത്തെടുത്ത് മൂന്ന് നാല് പ്രാവശ്യം നന്നായി കഴുകണം.
ചുണ്ണാമ്പ് വെള്ളത്തിലിട്ടുവയ്ക്കുമ്പോൾ ഇതിന്റെ കറ ഇല്ലായായി കൂടുതൽ നാൾ ഈ പഴം സൂക്ഷിച്ച് വയ്ക്കാൻ സഹായിക്കുന്നു.
പിന്നീട് കഴുകിയെടുത്ത കായ്കൾ കിഴി കെട്ടി 5 മിനുട്ട് തിളച്ച വെള്ളത്തിൽ മുക്കണം.
ശേഷം ഗാഡ പഞ്ചസാരലായനിയിൽ കായ്കളിട്ട് ഒരു മിനിറ്റോളം തിളയ്പ്പിക്കണം.
ഈ സമയം നല്ല ചുവപ്പുനിറം കിട്ടാനായി കൃത്രിമ കളർ ചേർക്ക്കുന്നു.
അടുത്ത ദിവസം ഈ പഞ്ചസാര ലായനിയിൽ കുറച്ച് കൂടി പഞ്ചസാര ചേർത്ത് ഗാഡത കൂട്ടി തിളപ്പിക്കണം, ഇത് അഞ്ച് ദിവസത്തോളം ചെയ്താൽ ബേക്കറിച്ചെറി ഉണ്ടാക്കാം.
ഇത്തരത്തിൽ സംസ്കരിച്ചെടുത്ത് മാത്രം ഉപയോഗിക്കാവുന്ന ഇനത്തിനു പുറമേ, സ്വതേ മധുരമുള്ള പഴം ഉണ്ടാകുന്ന ഒരിനം ചെറിയും  ഉണ്ട്.
അവലംബം ചിത്രശാല കരോണ്ടപ്പഴം കരോണ്ടപ്പഴം കരോണ്ടപ്പഴം പച്ച കാരപ്പഴം മുറിച്ചത് കാരപ്പഴം ചമ്മന്തി
പുറത്തേക്കുള്ള കണ്ണികൾ ചിത്രങ്ങൾ Archived 2013-02-02 at the Wayback Machine .
ഔഷധഗുണങ്ങൾ ] കൂടുതൽ വിവരങ്ങൾ Archived 2013-01-29 at the Wayback Machine .
മാതൃഭൂമി Archived 2012-02-23 at the Wayback Machine .
അഗ്രിക്കൾച്ചർ വിക്കിസ്പീഷിസിൽ Carissa carandas എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Carissa carandas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാരക്കോൾ ടെലിവിഷൻ
ഗ്രുപ്പോ വലോറമിൻ്റെ യൂണിറ്റായ കാരക്കോൾ മീഡിയോസിൻ്റെ ഉടമസ്ഥതയിലുള്ള കൊളംബിയൻ ഫ്രീ-ടു-എയർ ടെലിവിഷൻ ശൃംഖലയാണ് കാരക്കോൾ ടെലിവിഷൻ ( Caracol Televisión ).
കനാൽ ആർസിഎൻ , കനാൽ 1 എന്നിവയ്‌ക്കൊപ്പം കൊളംബിയയിലെ മുൻനിര സ്വകാര്യ ടിവി നെറ്റ്‌വർക്കുകളിൽ ഒന്നാണിത്.
നെറ്റ്‌വർക്ക് 5,000+ പ്രോഗ്രാമുകൾ വിതരണം ചെയ്യുകയും നിർമ്മിക്കുകയും ചെയ്യുന്നു, കൂടാതെ 80-ലധികം രാജ്യങ്ങളിൽ സംപ്രേഷണം ചെയ്തിട്ടുണ്ട്.
കവിത (കവിതാസമാഹാരം)
മുല്ലനേഴി എഴുതിയ എന്റെ ശത്രു, ഒറ്റത്താമര, ഒരധ്യാപകന്റെ ഡയറിയിൽനിന്ന്, സഖി, ചിരിക്കാൻ മറന്നവർ തുടങ്ങി അമ്പത്തിരണ്ടു കവിതകളടങ്ങിയ സമാഹാരമാണ് ' കവിത .
ഈ പുസ്തകത്തിന് 2010-ൽ കവിതയ്ക്കുള്ള കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി .
കവിത (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kavitha_(film)
സംഗമം പിക്ചേഴ്സിന്റെ ബാനറിൽ ഐ.വി. ശശിയും , ആനന്ദും ചേർന്നു നിർമിച്ച മലയാളചലച്ചിത്രമാണ് കവിത .
മലയാളത്തിലെ ആദ്യ സംവിധായികയായ വിജയ നിർമ്മല സംവിധാനം ചെയ്ത ആദ്യ മലയാളം ചലച്ചിത്രമാണ് കവിത.
ജിയോ പിക്ചേഴ്സ് വിതരണം ചെയ്ത ഈ ചിത്രം 1973 ഏപ്രിൽ 13-ന് പ്രദർശനം തുടങ്ങി.
അഭിനേതാക്കൾ അടൂർ ഭാസി തിക്കുറിശ്ശി സുകുമാരൻ നായർ വിൻസന്റ് കെ.പി. ഉമ്മർ പോൾ വെങ്ങോല വിജയ നിർമ്മല കവിയൂർ പൊന്നമ്മ മീന ഫിലോമിന പിന്നണിഗായകർ കെ.ജെ. യേശുദാസ് പി. സുശീല എസ്.പി. ബാലസുബ്രമണ്യം അണിയറയിൽ കഥ, സംഭാഷണം - ആലപ്പി ഷെരീഫ് സംവിധാനം - വിജയ നിർമ്മല നിർമ്മാണം - ഐ വി ശശി, ആനന്ദ് ഛായാഗ്രഹണം - ഗോപീകൃഷ്ണ ചിത്രസംയോജനം - ഗോപാൽ ഗാനരചന - പി ഭാസ്ക്കരൻ, പൂവച്ചൽ ഖാദർ സംഗീതം - കെ രാഘവൻ ഗാനങ്ങൾ സംഗീതം - കെ. രാഘവൻ ക്ര.
നം ഗാനം ഗനരചന ആലാപനം 1 അബലകളെന്നും പ്രതിക്കൂട്ടിൽ പി ഭാസ്കരൻ പി സുശീല 2 ആദാം എന്റെ അപ്പൂപ്പൻ പി ഭാസ്കരൻ പി സുശീല, എസ്‌ പി ബാലസുബ്രഹ്മണ്യം 3 കായൽക്കാറ്റിന്റെ താളം പി ഭാസ്കരൻ കെ ജെ യേശുദാസ് 4 കാലമാം ഒഴുക്കുത്തിലുറുമ്പായ്‌ പൂവച്ചൽ ഖാദർ പി സുശീല 5 നിശ്ചലം കിടപ്പോരീജലം പൂവച്ചൽ ഖാദർ പി സുശീല 6 പിന്നേയും വാല്മീകങ്ങൾ പൂവച്ചൽ ഖാദർ കെ ജെ യേശുദാസ് 7 വാരിധി വാനിനെ പുൽകുമീ പൂവച്ചൽ ഖാദർ പി സുശീല 8 വേട്ടനായ്ക്കളാൽ ചൂഴും പേടമാനോടുന്നുള്ളിൽ പൂവച്ചൽ ഖാദർ പി സുശീല 9 സ്വപ്നങ്ങൾ നീട്ടും കുമ്പിൾ പൂവച്ചൽ ഖാദർ കെ ജെ യേശുദാസ് 10 സ്വർഗ്ഗത്തിൽ വിളക്കു വെക്കും പി ഭാസ്കരൻ പി സുശീല അവലംബം
കവിത ചാഹൾ ഇംഗ്ലീഷ് വിലാസം https://ml.wikipedia.org/wiki/Kavitha_Chahal
പ്രശസ്തയായ ഒരു ഇന്ത്യൻ വനിത ബോക്സറാണ് കവിതാ ചാഹൾ.
ഇംഗ്ലീഷ്: Kavita Chahal (ജനനം8 April 1985)  ഐയ്ബ റാങ്കിങ്ങിൽ ലോക രാണ്ടാം നമ്പർ സ്ഥാനത്തു വന്നിട്ടുണ്ട്.
)  ഹര്യാനയിലെ ഭീവാനി ജില്ലയിലെ നിമ്രി എന്ന സ്ഥലത്താണ് ജനിച്ചത് റഫറൻസുകൾ ഇംഗ്ലീഷ് വിലാസം https://ml.wikipedia.org/wiki/Kavitha_Chahal
കവി പ്രദീപ് ഇംഗ്ലീഷ് വിലാസം https://ml.wikipedia.org/wiki/Kavi_Pradeep
ഇന്ത്യയിലെ പ്രസിദ്ധനായ കവിയും ചലച്ചിത്രഗാനരചയിതാവും പിന്നണിഗായകനുമായിരുന്നു കവി പ്രദീപ് ( ഫെബ്രുവരി 6 , 1915 - ഡിസംബർ 11 , 1998 ).
ഇന്ത്യാ-ചൈന യുദ്ധത്തിൽ മരണമടഞ്ഞ ഭടന്മാരുടെ സ്മരണക്കായി രചിച്ച "ആയെ മേരെ വതൻ കെ ലോഗോ " എന്ന ദേശഭക്തി ഗാനത്തിലൂടെയാണ് പ്രദീപ് ഏറെ അറിയപ്പെട്ടത്.
1963 ലെ റിപ്പബ്ലിക് ദിനത്തിൽ ഡൽഹിയിലെ രാംലീല മൈതാനത്തിൽ അന്നത്തെ പ്രധാനമന്ത്രി നെഹ്റുവിന്റെ സാന്നിദ്ധ്യത്തിൽ ഇന്ത്യയുടെ വാനമ്പാടി ലതാ മങ്കേഷ്കർ ഈ ഗാനം ആലപിച്ചത് വളരെ പ്രസിദ്ധമാണ്‌.
അന്ന്  ഈ ഗാനം കേട്ട് നെഹ്റുവിന്റെ കണ്ണുകൾ ഈറനണിഞ്ഞു.
ഈ ഗാനത്തിന്റെ ഒരു ടേപ്പ് ആ വേദിയിൽ വെച്ച് അദ്ദേഹത്തിന്‌ സമ്മാനിക്കുകയുണ്ടായി.
പലതരത്തിലുള്ള പ്രലോഭനങ്ങളുണ്ടായിരുന്നങ്കിലും അതിനെയൊക്കെ അവഗണിച്ച് ഈ ഗാനത്തിന്റെ റോയൽറ്റി ഇനത്തിലുള്ള വൻതുക  യുദ്ധത്തിൽ വിധവകളായവർക്കുള്ള ഫണ്ടിലേക്കു സംഭാവന ചെയ്തു കവി പ്രദീപ്.
2005 ഓഗസ്റ്റ് 25 -ന്‌ ബോംബെ ഹൈക്കോടതി , കുടിശ്ശികയുള്ള പത്തു ലക്ഷം രൂപ ഈ ഫണ്ടിലേക്ക് നൽകാൻ "സരിഗമ"( എച്ച്.എം.വി ) യോട് ഒരു ഉത്തരവിലൂടെ ആവശ്യപ്പെട്ടു.
അഞ്ച് ദശാബ്ദത്തോളം സജീവമായിരുന്ന അദ്ദേഹത്തിന്റെ കാവ്യജീവിതത്തിൽ 1,700 പരം ഗാനങ്ങൾ എഴുതി.
ദേശഭക്തി കവിതകൾ , 72 ചിത്രങ്ങൾക്കുള്ള ഗാനങ്ങൾ എന്നിവ ഉൾപ്പെടെയാണിത്.
പിന്നീട് അദ്ദേഹത്തെ "രാഷ്ട്രകവി" ആയി തിരഞ്ഞെടുക്കുകയും കവി പ്രദീപ് എന്ന പേരിൽ അറിയപ്പെടുകയും ചെയ്തു.
1997 -ൽ ഇന്ത്യൻ ചലച്ചിത്രരംഗത്തെ ഉന്നത പുരസ്കാരമായ ദാദാസാഹിബ് ഫാൽക്കെ പുരസ്കാരം നൽകി അദ്ദേഹത്തെ ആദരിച്ചു.
അവലംബം ↑ Complete Filmography
കവിത (ആർ. രാമചന്ദ്രൻ)
ആർ. രാമചന്ദ്രൻ രചിച്ച കവിത എന്ന കൃതിക്കാണ് 2003 -ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത് അവലംബം
കവിത കൃഷ്ണമൂർത്തി
ഒരു ഇന്ത്യൻ പിന്നണിഗായികയാണ് കവിത കൃഷ്ണമൂർത്തി (Kavita Krishnamurthy).
തന്റെ 30 വർഷം നീണ്ടുനിന്ന സംഗീതജീവിതകാലത്ത് 16 ഭാഷകളിലായി 15000 -ത്തിലേറെ ഗാനങ്ങൾ ഇവർ പാടിയിട്ടുണ്ട്.
പല സംഗീതജ്ഞരോടൊപ്പവും പ്രവർത്തിച്ചിട്ടുള്ള കവിത നാലുതവണ മികച്ചഗായികയ്ക്കുള്ള ഫിലിംഫെയർ അവാർഡ് നേടിയിട്ടുണ്ട്.
2005 -ൽ പദ്മശ്രീ പുരസ്കാരം ലഭിച്ച ഇവർ ഭർത്താവ് പ്രശസ്ത വയലിൻ വാദകനായ എൽ. സുബ്രഹ്മണ്യത്തോടൊപ്പം ബെംഗളൂരുവിൽ താമസിക്കുന്നു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കവിത കൃഷ്ണമൂർത്തി L. Subramaniam and Kavita S. Artist: Kavita Krishnamurthy on Google Music Kavita Krishnamurthy's Tribute To Jagjit Singh Archived 2012-02-11 at the Wayback Machine .
കവിത കൃഷ്ണൻ
ഓൾ ഇന്ത്യ പ്രോഗ്രസീവ് വിമൻസ് അസോസിയേഷന്റെ (AIPWA) സെക്രട്ടറിയാണ് കവിത കൃഷ്ണൻ (Kavita Krishnan).
സി പി എം (എം എലിന്റെ) Communist Party of India (Marxist-Leninist) (CPI-ML) പോളിറ്റ് ബ്യൂറോ അംഗവും ആണ് കവിത.
പാർട്ടിയുടെ മാസികയായ ലിബറേഷന്റെ എഡിറ്റർ കവിതയാണ്.
2012 ഡെൽഹി കൂട്ടബലാൽസംഗക്കേസിനുശേഷം സ്ത്രീകൾക്കു നേരെയുള്ള അതിക്രമങ്ങളെപ്പറ്റി വ്യാപകപ്രചരണം നടത്തുന്നതിന്റെ മുൻപന്തിയിൽ കവിത ഉണ്ടയിരുന്നു.
ആദ്യകാലജീവിതവും കുടുംബവും
കൂനൂരിൽ ജനിച്ച കവിത വളർന്നത് ഛത്തീസ്‌ഗഢിലെ ഭീലായിലാണ്.
അവിടത്തെ ഉരുക്കുഫാക്ടറിയിൽ എഞ്ചിനീയറായിരുന്നു ഇവരുടെ അച്ഛൻ, അമ്മ ഇംഗ്ലീഷ് അധ്യാപികയും.
JNU വിൽ നിന്നും കവിത ഇംഗ്ലീഷ് സാഹിത്യത്തിൽ എം ഫിൽ നേടിയിട്ടുണ്ട്.
കവി കുഞ്ജരഭാരതി
സംഗീതജ്ഞനും കവിയുമായ കുഞ്ജരഭാരതി തമിഴ്നാട്ടിലെ രാമനാട് പെരുമകരയിൽ ആണ് ജനിച്ചത്.
സുബ്രഹ്മണ്യഭാരതിയായിരുന്നു പിതാവ്.
നന്നേ ചെറുപ്പത്തിൽ തന്നെ സംസ്കൃതത്തിലും തമിഴ്സാഹിത്യത്തിലും വ്യുല്പത്തി നേടി.
അദ്ദേഹം രചിച്ച കവിതകളും കീർത്തനങ്ങളും ശ്രദ്ധയാകർഷിച്ചു.
ശിവഗംഗയിലെ ഗൗരീ വല്ലഭരാജാവാണ് അദ്ദേഹത്തിനു കവികുഞ്ജര എന്ന സ്ഥാനപ്പേർ നൽകിയത്.
പ്രസിദ്ധ സംഗീതജ്ഞനായിരുന്ന കോടീശ്വരയ്യർ പൗത്രനാണ്.
പ്രധാനകൃതികൾ സ്കന്ദപുരാണകീർത്തനങ്ങൾ പെരിമ്പാകീർത്തനങ്ങൾ അവലംബം
കവികലാപം ഇംഗ്ലീഷ് വിലാസം https://ml.wikipedia.org/wiki/Kavikalapam
കടത്തനാട്ട്‌ ഉദയവർമത്തമ്പുരാൻ (1865-1907) രചിച്ച ഒരു കൃതിയാണ് കവികലാപം .
അറുപത്തിനാലു സംസ്‌കൃത കവികളുടെ ജീവചരിത്രമാണ്‌ ഇതിലെ പ്രതിപാദ്യം.
കേരളത്തിനു വെളിയിലുള്ള സംസ്‌കൃത സാഹിത്യകാരന്മാരെയാണ്‌ കവികലാപത്തിൽ അധികവും പരിചയപ്പെടുത്തിയിരിക്കുന്നത്.
കവനോദയം മാസികയിലാണ്‌ ഈ കൃതി ആദ്യം പ്രസിദ്ധപ്പെടുത്തിയത്‌.
"നിരവധി സംസ്‌കൃതകവികളുടെ ചരിത്രം കവനോദയത്തിൽ, കവി കലാപം എന്ന പുസ്‌തകത്തിൽ, ആവിഷ്‌കരിച്ചു'എന്ന് മഹാകവി ഉള്ളൂരിന്റെ കേരളസാഹിത്യചരിത്രത്തിൽ പ്രസ്താപിക്കുന്നു.
ക്ഷേമേന്ദ്രൻ , ബിൽഹണൻ തുടങ്ങിയ പ്രസിദ്ധ സംസ്കൃതകവികൾ ഇവരിൽ ഉൾപ്പെടുന്നു.
ചില കേരളീയ കവികളും ഇക്കൂട്ടത്തിൽ ഉൾപ്പെട്ടിട്ടുണ്ട്.
കിച്ചടി ഇംഗ്ലീഷ് വിലാസം https://ml.wikipedia.org/wiki/Kichadi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കിച്ചടി സദ്യയിലെ ഒരു പ്രധാന വിഭവമാണ്.
മത്തങ്ങയാണ് ഇതിലെ പ്രധാനപ്പെട്ട പച്ചക്കറി.
ഉണക്ക പയർ ആണ് ഇതിലെ പ്രധാനപ്പെട്ട പ്രധാനപ്പെട്ട വ്യഞ്ജനം.
നാളികേരം വറുത്തരച്ച് ചേർക്കുന്ന ഈ വിഭവത്തിന് അല്പം മധുരവും കലർന്ന രുചിയാണ് ഉണ്ടാകുക.
അരിയും പരിപ്പും ഉപയോഗിച്ചു ഉണ്ടാക്കുന്ന ഒരു ദക്ഷിണേഷ്യൻ വിഭവമാണ് കിച്ചടി, അല്ലെങ്കിൽ ഖിച്രി.
ആംഗ്ലോ – ഇന്ത്യൻ വിഭവമായ കേട്ഗേരീക്കും പ്രശസ്തമായ ഈജിപ്ഷ്യൻ വിഭവമായ കുഷാരിക്കും പ്രചോദനം കിച്ചടിയിൽനിന്നാണ്‌ എന്നാണു കരുതപ്പെടുന്നത്.
ഇന്ത്യൻ സംസ്കാരത്തിൽ ഒരു കുട്ടി കഴിക്കുന്ന ആദ്യ കട്ടി ഭക്ഷണമാണ് കിച്ചടി.
കിച്ചടി എന്ന പേര് വന്നത് സംസ്കൃത വാക്കായ ഖിച്ച യിൽനിന്നാണ്‌, ഖിച്ച എന്നാൽ അരികൊണ്ടും പയറുകൊണ്ടും ഉണ്ടാക്കുന്ന ഒരു ഭക്ഷണമാണ്.
ദക്ഷിണേഷ്യൻ രാജ്യമായ ഇന്ത്യയിൽ ചോറും പയറുവർഗങ്ങളും ചേർത്തുള്ള ഭക്ഷണം വളരെ പ്രശസ്തമാണെന്നു സെലീക്കസ്സിൻറെ ഗ്രീക്ക് അംബാസഡർ പറഞ്ഞിരുന്നു.
1350-ൽ തൻറെ യാത്രയിൽ മൊറോക്കൻ സഞ്ചാരിയായ ഇബ്നു ബട്ടുല ചോറും പയറും കൊണ്ടുള്ള ഇന്ത്യൻ ഭക്ഷണമായ കിശ്രിയെ പരാമർശിക്കുന്നു.
പതിനഞ്ചാം നൂറ്റാണ്ടിൽ ദക്ഷിണേഷ്യയിൽ സഞ്ചരിച്ച റഷ്യൻ സഞ്ചാരിയായ അഫനാസി നികിതിൻ കിച്ചടിയെ കുറിച്ച് എഴുതിയിട്ടുണ്ട്.
മുഗൾ കാലഘട്ടത്തിൽ കിച്ചടി വളരെ ജനപ്രിയമായിരുന്നു, പ്രത്യേകിച്ചും ജഹാൻഗീരിൻറെ കാലത്ത്.
മുഗൾ രാജാവായ അക്ബറിൻറെ വസീറായിരുന്ന അബുൽ ഫാസ് ഇബ്നു മുബാറക് എഴുതിയ പതിനാറാം നൂറ്റാണ്ടിൽനിന്നുള്ള ലിഖിതമായ ഐൻ - ഐ – അക്ബാരിയിൽ ഏഴ് വ്യത്യസ്തതരം കിച്ചടി ഉണ്ടാക്കുന്ന വിധം നൽകിയിട്ടുണ്ട്.
അക്ബർ, ബിർബൽ, കിച്ചടി എന്നിവ ബന്ധപ്പെട്ട ചെറുകഥയും ഉണ്ട്.
പ്രാദേശിക വ്യതിയാനങ്ങൾ
നേപ്പാൾ, പാകിസ്താൻ, ഇന്ത്യ എന്നിവടങ്ങളിലെ ജനപ്രിയമായൊരു ഭക്ഷണവിഭവമാണ് കിച്ചടി.
ഇന്ത്യൻ സംസ്ഥാനങ്ങളായ ഗുജറാത്ത്‌, ബംഗാൾ, ബീഹാർ, ജാർഖണ്ഡ്, ഉത്തർപ്രദേശ്, ഒഡീഷ, മഹാരാഷ്ട്ര എന്നീ സംസ്ഥാനങ്ങളിൽ ഈ ഭക്ഷണം പൊതുവിൽ പാകം ചെയ്യപ്പെടുന്നു.
കോളിഫ്ലവർ, ഉരുളക്കിഴങ്ങ്, പയർ തുടങ്ങിയ പച്ചക്കറികൾ ഇതിൽ ചേർക്കപ്പെടുന്നു.
മഹാരാഷ്ട്രയുടെ കടൽ പ്രദേശങ്ങളിൽ പ്രസിദ്ധമായ കിച്ചടിയിൽ ചെമ്മീൻ ആണു ചേർക്കുന്നത്.
അവലംബം ↑ ↑ ↑ ↑ ↑ Recipes for Dishes Archived 2011-07-27 at the Wayback Machine .
Ain-i-Akbari , by Abu'l-Fazl ibn Mubarak.
English tr.
by Heinrich Blochmann and Colonel Henry Sullivan Jarrett, 1873–1907.
Asiatic Society of Bengal|The Asiatic Society of Bengal]], Calcutta, Volume I, Chapter 24, page 59.
“3. K'hichri. Rice, split dal, and ghee 5 s. of each; ⅓ s. salt: this gives seven dishes.”
↑ ↑ ഇതും കാണുക ആഹാരം സദ്യ
കിങ്സ്‌ലി അമിസ്
സർ കിംഗ്സ്ലി വില്യം അമിസ് ( ജീവിതകാലം: 16 ഏപ്രിൽ 1922 - 22 ഒക്ടോബർ 1995) ഒരു ഇംഗ്ലീഷ് നോവലിസ്റ്റ്, കവി , വിമർശകൻ , അദ്ധ്യാപകൻ എന്നീ നിലകളിൽ പ്രശസ്തനായിരുന്നു.
ഇരുപതിലധികം നോവലുകൾ, കവിതകളുടെ 6 വാല്യങ്ങൾ, ഒരു ഓർമ്മക്കുറിപ്പ്, നിരവധി ചെറുകഥകൾ , റേഡിയോ, ടെലിവിഷൻ സ്ക്രിപ്റ്റുകൾ, സാമൂഹ്യ സാഹിത്യ വിമർശനകൃതികൾ എന്നിവ അദ്ദേഹത്തിൻറെതായി പുറത്തു വന്നിട്ടുണ്ട്.
പുസ്തകങ്ങളുടെ പട്ടിക (ഭാഗികം) കാവ്യങ്ങൾ 1947 ബ്രൈറ്റ് നവംബർ 1953 എ ഫെയിം ഓഫ് മൈൻഡ് 1954 Poems: ഫാൻറസി പോർട്രയിറ്റ്സ് 1956 എ കെയ്സ് ഓഫ് സാമ്പിൾസ് : Poems 1946–1956 1962 ദ ഇവാൻസ് കൌണ്ടി 1968 എ ലുക്ക് റൌണ്ട് ദ എസ്റ്റേറ്റ് : Poems, 1957–1967 1979 കളക്റ്റഡ് പോയംസ് 1944–78 ഫിക്ഷൻ നോവലുകൾ c.1948 The Legacy (unpublished) 1954 Lucky Jim 1955 That Uncertain Feeling 1958 I Like It Here 1960 Take a Girl Like You 1963 One Fat Englishman 1965 The Egyptologists (with Robert Conquest ) 1966 The Anti-Death League 1968 Colonel Sun: a James Bond Adventure (pseud. Robert Markham ) 1968 I Want It Now 1969 The Green Man 1971 Girl, 20 1973 The Riverside Villas Murder 1974 Ending Up 1975 The Crime of the Century 1976 The Alteration 1978 Jake's Thing 1980 Russian Hide-and-Seek 1984 Stanley and the Women 1986 The Old Devils 1988 Difficulties with Girls 1990 The Folks That Live on the Hill 1991 We Are All Guilty 1992 The Russian Girl 1994 You Can't Do Both 1995 The Biographer's Moustache c.1995 Black and White (unfinished) Short fiction collections 1962 My Enemy's Enemy 1980 Collected Short Stories 1991 Mr Barrett's Secret and Other Stories Other short fiction 1960 "Hemingway in Space" (short story), Punch December 1960 Non-fiction 1957 Socialism and the Intellectuals , a Fabian Society pamphlet 1960 New Maps of Hell: A Survey of Science Fiction 1965 The James Bond Dossier 1965 The Book of Bond, or Every Man His Own 007 (pseud. Lt.-Col William ('Bill') Tanner ) 1970 What Became of Jane Austen?
, and Other Questions 1972 On Drink 1974 Rudyard Kipling and His World 1983 Everyday Drinking 1984 How's Your Glass?
1990 The Amis Collection 1991 Memoirs 1997 The King's English: A Guide to Modern Usage (name in part a pun as he was sometimes called "Kingers" or "The King" by friends and family, as told by his son Martin in his memoir Experience ) 2001 The Letters of Kingsley Amis , Edited by Zachary Leader 2008 Everyday Drinking: The Distilled Kingsley Amis , Introduction by Christopher Hitchens (an omnibus edition of On Drink , Everyday Drinking and How's Your Glass? ) Editor 1967 Spectrum V : a fifth science fiction anthology (ed. with Robert Conquest) 1978 The New Oxford Book of Light Verse (ed.) അവലംബം ↑ Leader 2006 , പുറം.
778-779.
sfn error: no target: CITEREFLeader2006 ( help )
കിച്ചങ്കനി ഇംഗ്ലീഷ് വിലാസം https://ml.wikipedia.org/wiki/Kichankani
ടാൻസാനിയൻ നഗരമായ ദാർ എസ് സലാമിൽ നിന്നും 40 കിലോമീറ്റർ ദൂരെയുള്ള ഒരു ചെറിയ ഗ്രാമമാണ് കിച്ചങ്കനി (Kichankani).
കിച്ചങ്കനി പുസ്തകശാല
വിദ്യാഭ്യാസപരമായി പിന്നാക്കം നിൽക്കുന്ന കിച്ചങ്കനിയിൽ ഒരു പുസ്തകശാല ഉണ്ടാക്കാൻ അവിടെ താമസിക്കുന്ന മലയാളിയായ സോമിയുടെ ശ്രമം ഈ ഗ്രാമത്തെപ്പറ്റി കേരളത്തിലെ ജനങ്ങളുടെ ശ്രദ്ധയാകർഷിക്കാൻ ഇടയാക്കി.
കേരളത്തിൽ നിന്നും വിദേശങ്ങളിൽ നിന്നും പുസ്തകങ്ങൾ ശേഖരിച്ച് കിച്ചങ്കനിയിൽ തുടങ്ങുന്ന പുസ്തകശാലയിൽ എത്തിക്കുകയാണ് പ്രാഥമിക പരിപാടി.
ഇതിലേക്ക് ദുബായിയിലെ ഒരു സ്കൂൾ ആയിരത്തിലേറെ പുസ്തകങ്ങൾ ലഭ്യമാക്കുകയുണ്ടായി.
സ്വാഹിലി പുസ്തകങ്ങളോടൊപ്പം ഇംഗ്ലീഷ് ഭാഷ പരിശീലനവും ഈ പദ്ധതിയുടെ ഭാഗമായി വിഭാവനം ചെയ്യുന്നുണ്ട്.
കിച്ചങ്കനി ഗ്രാമത്തിലെ ജനങ്ങൾക്ക് ശുദ്ധമായ കുടിവെള്ളം ലഭ്യമാക്കുന്നതിനായി കുഴൽക്കിണർ ഉണ്ടാക്കുവാനും പരിപാടിയുണ്ട്.
ശേഖരിച്ച  ഏഴായിരത്തോളം പുസ്തകങ്ങൾ തരം‌തിരിക്കുവാനായി എറണാകുളത്ത് സംഘടിപ്പിച്ച പരിപാടി ഹർത്താൽ ദിനമായിരുന്നിട്ടു കൂടി തടസ്സപ്പെടാതെ നടന്നു.
അൻപതിലേറെപ്പേർ പങ്കെടുത്ത ഈ പരിപാടിയിൽ വേർതിരിച്ച പുസ്തകങ്ങൾ ടാൻസാനിയയിൽ എത്തിക്കാൻ വേണ്ടിവരുന്ന ചെലവ് കൊച്ചിയിലെ ഒരു വിവരസാങ്കേതിക കമ്പനി വഹിക്കും.
ഹർത്താൽ ദിനത്തിൽ സംസ്ഥാനത്തിന്റെ വിവിധ സ്ഥലങ്ങളിൽ നിന്നും വന്ന 53 പേർ എറണാകുളത്തുവച്ച് പുസ്തകങ്ങൾ വേർതിരിച്ച് ഡാറ്റാ എൻട്രി നടത്തി.
അവലംബം പുറത്തേക്കുള്ള കണ്ണികൾ http://www.newindianexpress.com/states/kerala/Netizens-Script-History-with-Kichankani-Campaign/2015/03/16/article2715385.ece Archived 2015-11-27 at the Wayback Machine .
http://www.mathrubhumi.com/static/others/special/story.php?id=531193 Archived 2015-03-16 at the Wayback Machine .
http://makealibrary.weebly.com/ http://www.ubuntureads.com/?page_id=2 Archived 2016-03-04 at the Wayback Machine .
http://www.openthemagazine.com/shorts/smallworld/2015-02-07
കിങ്സ്റ്റൺ ഇംഗ്ലീഷ് വിലാസം https://ml.wikipedia.org/wiki/Kingston,_Jamaica
ജമൈക്കയുടെ തലസ്ഥാനമാണ് കിങ്സ്റ്റൺ .
ജമൈക്കൻ ദ്വീപിന്റെ തെക്കുകിഴക്കൻ തീരത്തായാണ് കിങ്സ്റ്റൺ നഗരം നിലകൊള്ളുന്നത്.
ജമൈക്കയിലെ ഏറ്റവും വലിയ നഗരമാണ് കിങ്സ്റ്റൺ.
രാജ്യത്തെ ജനസംഖ്യയുടെ പകുതിയോളം കിങ്സ്റ്റണിൽ താമസിക്കുന്നു.1692ൽ സ്ഥാപിതമായ കിങ്സ്റ്റൺ നഗരം ജമൈക്കയിലെത്തിയ സ്പാനിഷുകാരുടെ കീഴിൽ വളരുകയും ക്രമേണ രാജ്യത്തെ ഏറ്റവും വലിയ വ്യാവസായികകേന്ദ്രവും രാജ്യതലസ്ഥാനവുമായി മാറുകയും ചെയ്തു.
ഇന്ന് ആഫ്രിക്കൻ വംശജരാണ് കിങ്സ്റ്റൺ നഗരത്തിലെ ഭൂരിഭാഗവും.1966ലെ കോമൺവെൽത്ത് ഗെയിംസിന് കിങ്സ്റ്റൺ ആതിഥേയത്വം വഹിച്ചിട്ടുണ്ട്.2011 ലെ സെൻസസ് അനുസരിച്ച് ഏകദേശം ഒൻപതര ലക്ഷം ആളുകൾ ഈ നഗരത്തിൽ താമസിക്കുന്നു .
അവലംബം പുറത്തേക്കുള്ള കണ്ണികൾ Kingston, Jamaica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള കിങ്സ്റ്റൺ യാത്രാ സഹായി Kingston St Andrew Corporation website Archived 2014-12-06 at the Wayback Machine .
കിങ്ഡം ഓഫ് ഹാനോവർ ഇംഗ്ലീഷ് വിലാസം https://ml.wikipedia.org/wiki/Kingdom_of_Hanover 100 thaler banknote from 1857
1814 ഒക്ടോബറിൽ കോൺഗ്രസ് ഓഫ് വിയന്ന സ്ഥാപിച്ച കിങ്ഡം ഓഫ് ഹാനോവർ (German: Königreich Hannover) നെപ്പോളിയൻ കാലഘട്ടത്തിനുശേഷം ജോർജ്ജ് മൂന്നാമൻ ഹാനോവേറിയൻ പ്രദേശങ്ങളിലേക്ക് പുനഃസ്ഥാപിച്ചു.
ഇത് മുൻ ബ്രൺസ്വിക്ക്-ലെനെബർഗിലെ വോട്ടർമാരുടെ പിൻഗാമിയായി (അനൗപചാരികമായി ഹാനോവറിന്റെ വോട്ടർ എന്നറിയപ്പെടുന്നു), കൂടാതെ 1815 ജൂണിൽ ജർമ്മൻ കോൺഫെഡറേഷനിൽ മറ്റ് 38 പരമാധികാര രാജ്യങ്ങളിലും ചേർന്നു.
1837 വരെ യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനുമായും അയർലണ്ടുമായും ഐക്യത്തോടെ ഹൗസ് ഓഫ് വെൽഫിന്റെ കേഡറ്റ് ബ്രാഞ്ചായ ഹൗസ് ഓഫ് ഹാനോവറാണ് ഈ രാജ്യം ഭരിച്ചിരുന്നത്.
Royal Standard of Hanover 1816–1837 Coat of arms of Hanover 1837 Civil Ensign of Hanover Royal Standard of Hanover after 1837 ഇതും കാണുക Guelphic Legion King's German Legion Kleindeutsche Lösung State of Hanover കുറിപ്പുകൾ
കിങ്സ് ഇന്ത്യൻ പ്രതിരോധം ഇംഗ്ലീഷ് വിലാസം https://ml.wikipedia.org/wiki/King%27s_Indian_Defence
ചെസ്സിലെ പ്രധാന പ്രതിരോധരീതികളിലൊന്നാണ് കിങ്സ് ഇൻഡ്യൻ ഡിഫൻസ് .
c4 g6
ഈ രീതിയിൽ തുടക്കത്തിൽ തന്നെ ശക്തമായ പ്രതിരോധം തീർക്കുന്നതിനു കറുത്തകരുക്കൾക്ക് സാധിയ്ക്കുന്നു.
മൂന്നാമത്തെ മറുപടിനീക്കത്തിൽ കറുത്ത ബിഷപ്പ് ....
g7 ലേയ്ക്കു നീക്കി പ്രതിരോധം ശക്തമാക്കുന്നു.
ഈ നീക്കത്തിനു പകരം 3...
d5 നീക്കത്തിനാണ് മുതിരുന്നതെങ്കിൽ അത് ഗ്ര്വൻഫെൽഡ് ( Grünfeld Defence )പ്രതിരോധമെന്നാണ് അറിയപ്പെടുക.
കിങ്സ് കൗണ്ടി
കിങ്സ് കൗണ്ടി , അമേരിക്കൻ ഐക്യനാടുകളിലെ കാലിഫോർണിയയിലെ ഒരു കൗണ്ടിയാണ്.
2010 ലെ സെൻസസിൽ ഈ കൗണ്ടിയിലെ  ജനസംഖ്യ 152,982 ആയിരുന്നു.
കാലിഫോർണിയ ഡിപ്പാർട്ട്മെൻറ് ഓഫ് ഫിനാൻസ് 2017 ജനുവരി ഒന്നിന് ഈ കൌണ്ടിയിലെ നിലവിലുള്ള ജനസംഖ്യ 149,537 ആയി കണക്കാക്കിയിരുന്നു.
കൗണ്ടി സീറ്റ് ഹാൻഫോർഡ് നഗരത്തിലാണ്.
സി.എൻ. മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശമായ ഹാൻഫോർഡ്-കോർകോൺ ഉൾപ്പെടുന്ന കിക്സ് കൗണ്ടിയിൽ വിസാല-പോർട്ടർവില്ലെ-ഹാൻഫോർഡ്, സി.എ.ഇ സംയുക്ത സ്ഥിതിവിവര കണക്കുകൾ ഉൾക്കൊള്ളുന്നു.
ഒരു സമ്പന്ന ഒരു കാർഷിക മേഖലയായ സാൻ ജോവാക്വൻ താഴ്വരയിലാണ് ഈ കൌണ്ടി സ്ഥിതി ചെയ്യുന്നത്.
കിങ്സ്ടൗൺ
സെയ്ന്റ് വിൻസന്റ് ഗ്രനഡീൻസിന്റെ തലസ്ഥാനമാണ് കിങ്സ്ടൗൺ ( Kingstown ).
2010-ലെ സെൻസസ് കണക്കുകൾ പ്രകാരം ഇവിടത്തെ ജനസംഖ്യ 16,500 ആണ്.
രാജ്യത്തിലെ പ്രധാന തുറമുഖം, വാണിജ്യതലസ്ഥാനം,  ഏറ്റവും ജനസംഖ്യയുള്ള പ്രദേശം, പ്രധാന കാർഷികവ്യവസായകേന്ദ്രം എന്നിവ കൂടിയായ ഈ നഗരത്തിലൂടെയാണ് വിദേശ വിനോദസഞ്ചാരികൾ ഈ രാജ്യത്തിലേക്ക് പ്രവേശിക്കുന്നത്.
രാജ്യത്തിലെ ഏറ്റവും വലിയ ദ്വീപായ സെയ്ന്റ് വിൻസന്റിന്റെ തെക്ക് പടിഞ്ഞാറായി സെയ്ന്റ് ജോർജ് പാരിഷിലാണ് കിങ്സ്ടൗൺ സ്ഥിതിചെയ്യുന്നത് ചരിത്രം People of Kingstown, ca.
ഫ്രഞ്ച് കുടിയേറ്റക്കാർ 1722-ലാണ് ഈ നഗരം സ്ഥാപിച്ചത്.
ഇംഗ്ലീഷ് വിലാസം https://ml.wikipedia.org/wiki/KDE
കെഡിഇ (കെ ഡെസ്ക്ടോപ്പ് എൻവയോൺമെന്റ്) എന്നത് ഒരു അന്താരാഷ്ട്ര സ്വതന്ത്ര സോഫ്റ്റ്‌വെയർ സമൂഹമാണ്.
ലിനക്സ്, വിൻഡോസ് ഫ്രീബിഎസ്ഡി എന്നീ പ്ലാറ്റഫോമുകളിൽ പ്രവർത്തിക്കുന്ന ആപ്ലികേഷനുകൾ ഈ സമൂഹം പുറത്തിറക്കുന്നു.
കെഡിഇയുടെ പ്രധാന ഉൽപ്പന്നം പ്ലാസ്മാ വർക്ക്സ്പേസ് ആണ്.
കുബുണ്ടു, ഓപ്പൺസൂസി മുതലായ ഓപ്പറേറ്റിംഗ് സിസ്റ്റങ്ങളിലെ സ്ഹജമായ പണിയിട സംവിധാനമാണ് പ്ലാസ്മ.
ദൈനംദിന ജീവിതത്തിലാവശ്യമായ അടിസ്ഥാന പണിയിട സങ്കേതങ്ങൾ ലഭ്യമാക്കുക, സ്വതന്ത്ര നിലനിൽപ്പുള്ള അപ്ലിക്കേഷനുകൾ വികസിപ്പിച്ചെടുക്കുവാൻ ആവശ്യമായ ഉപകരണങ്ങളും സഹായകക്കുറിപ്പുകളും രചയിതാക്കൾക്ക് ലഭ്യമാക്കുക എന്നിവയാണ് ഈ സമൂഹത്തിന്റ ലക്ഷ്യങ്ങൾ.
ഈ രീതിയിൽ കെഡിഇ സാങ്കേതികവിദ്യയിൽ അടിസ്ഥിതമായ സ്വതന്ത്ര നിലനില്പ്പുള്ള പല അപ്ലിക്കേഷനുകൾക്കും മറ്റ് ചെറിയ പദ്ധതികൾക്കും ഒരു കുട പദ്ധതിയായി (umbrella project) കെഡിഇ പ്രവർത്തിക്കുന്നു.
കെഓഫീസ് , കെഡെവലപ് , അമറോക്ക് , കെ3ബി തുടങ്ങിയവയിൽ ചിലതാണ്.
ക്യൂട്ടി ടൂൾക്കിറ്റിനെ അടിസ്ഥാനമാക്കിയ ആപ്ലികേഷനുകളാണ് കെഡിഇ പുറത്തിറക്കുന്നത്.
ഈ ടൂൾകിറ്റിന്റെ അനുമതി നിയമങ്ങൾ കെഡിഇ സോഫ്റ്റ്വെയറിനെ സ്വതന്ത്ര ഓപ്പറേറ്റിഒങ് സിസ്റ്റങ്ങളിലേക്ക് മാത്രം പരിമിതപ്പെടുത്തിയിരുന്നു.
എന്നാൽ ക്യൂട്ടി 4 പുറത്തിറങ്ങിയതോടെ ഈ നിയന്ത്രണങ്ങൾ മാറി.
ഇത് ക്യൂട്ടി 4-ൽ നിർമിച്ച കെഡിഇ സോഫ്റ്റ്വെയറുകൾ വിൻഡോസ് , മാക് ഒഎസ് എക്സ് എന്നിവയിൽ വിതരണം ചെയ്യാൻ അനുവദിക്കുന്നു.
നോക്കിയ ട്രോൾടെക്കിന്റെ ക്യൂട്ടി ടൂൾകിറ്റ് ഉപയോഗിച്ചു് നിർമ്മിച്ചിരിക്കുന്ന കെ.ഡി.ഇ ആപ്ലികേഷനുകൾ നിലവിൽ ഗ്നു/ലിനക്സ് പ്രവർത്തകസംവിധാനങ്ങൾക്കു പുറമേ വിൻഡോസ് , മാക് തുടങ്ങിയയിലും പ്രവർത്തിക്കും.
സാങ്കേതിക വശങ്ങൾ കെഡിഇ നിർവ്വഹണ രേഖാ ചിത്രം
കെഡിഇയുടെ സാങ്കേതിക തട്ടകം മൂന്ന് ഘടകങ്ങൾ അടങ്ങിയതാണ്.
ഡെവലപ്പ്മെന്റ് പ്ലാറ്റ്ഫോം, വർക്ക്സ്പേസ്, ആപ്ലികേഷൻസ് എന്നിവയാണവ.
കെഡിഇ പ്ലാറ്റ്ഫോം
കെഡിഇ ആപ്ലികേഷനുകൾ പ്രവർത്തിക്കാനാവശ്യമായ ലൈബ്രറികളും സേവനങ്ങളും അടങ്ങിയതാണ് കെഡിഇ ഡെവലപ്പ്മെന്റ് പ്ലാറ്റ്ഫോം.
സോളിഡ്, നെപ്പോമുക്, ഫോനോൺ എന്നിവയാണ് പ്രധാന ലൈബ്രറികൾ.
കെഡിഇലിബ്സ്, കെഡിഇപിംലിബ്സ്, കെഡിഇബേസ്-റൺടൈം എന്നിവയാണ് പ്രധാന പാക്കേജുകൾ.
ഇവ നിർബന്ധമായും എൽജിപിഎൽ , ബിഎസ്ഡി , എംഐടി , എക്സ്11 അനുമതിപത്രങ്ങളിലൊന്നിലായി വേണം പ്രസിദ്ധപ്പെടുത്താൻ.
പ്ലാറ്റ്ഫോം സി++ലാണ് എഴുതപ്പെട്ടിട്ടുള്ളതെങ്കിലും മറ്റു ഭാഷാ ഘടകങ്ങളും കെഡിഇ ഭാഗങ്ങളിൽ അടങ്ങിയിട്ടുണ്ട്.
പ്ലാസ്മ വർക്ക് സ്പേസ്
കെഡിഇ ആപ്ലികേഷനുകൾ പ്രവർത്തിക്കുന്നതിനുള്ള പണിയിട പരിസ്ഥിതിയായി പ്ലാസ്മാ വർക്ക്സ്പേസ് നിലകൊള്ളുന്നു.
ഇതിലെ പ്രധാന ഘടകങ്ങൾ ക്വിൻ , കെഡിഎം , പ്ലാസ്മാ കോർ ലൈബ്രറികൾ, ക്ലിപ്പർ, കെസിസ്ഗാർഡ്, സിസ്റ്റം സെറ്റിംഗ്സ് എന്നിവയാണ്.
പ്ലാസ്മ വിവിധ തരത്തിൽ ലഭ്യമാണ്.
ഡെസ്ക്ടോപ്പുകൾക്കായി പ്ലാസ്മ ഡെസ്ക്ടോപ്പ്, നെറ്റ്ബുക്കുകൾക്കായി പ്ലാസ്മ നെറ്റ്ബുക്ക്, ടാബ്ലറ്റുകൾക്കും സ്മാർട്ഫോണുകൾക്കുമായി പ്ലാസ്മ ആക്റ്റീവ് എന്നിവയാണ് പ്ലാസ്മയുടെ വിവിധ രൂപങ്ങൾ.
കെഡിഇ ആപ്ലികേഷൻസ്
കെഡിഇ പ്ലാറ്റ്ഫോമിൽ നിർമ്മിച്ച ആപ്ലികേഷനുകളാണ് കെഡിഇ ആപ്ലികേഷൻസ്.
ഒക്കുലാർ, കെടോറന്റ്, കെക്സി, കെപാർട്ടീഷൻ മാനേജർ എന്നിവയാണ് പ്രധാനപ്പെട്ട കെഡിഇ ആപ്ലികേഷനുകൾ.
കെഡിഇ ആപ്ലികേഷനുകൾ മറ്റു ഓപ്പറേറ്റിംഗ് സിസ്റ്റങ്ങളിലും പ്ലാസ്മയല്ലാത്ത മറ്റു പണിയിടങ്ങളിലും പ്രവർത്തിക്കും.
എന്നാൽ കോർ ലൈബ്രറികളും പാക്കേജുകളും അത്യാവശ്യമാണ്.
ഈ ആപ്ലികേഷനുകളെല്ലാം വിവിധ കൂട്ടങ്ങളായാണ് കെഡിഇ പുറത്തിറക്കുന്നത്.
കെഡിഇ ഗ്രാഫിക്സ്, കെഡിഇ നെറ്റ്വർക്ക്, കെഡിഇ യൂട്ടിലിറ്റീസ് എന്നിവയാണ് പ്രധാന കൂട്ടങ്ങൾ.
ഇതിൽ ഭൂരിഭാഗവും കെഡിഇയുടെ സാധാരണ പുറത്തിറക്കൽ ചക്രം പിന്തുടരുന്നവയാണെങ്കിലും ചിലതെല്ലാം വെവ്വേറെ സമയത്താണ് പുറത്തിറങ്ങാറുള്ളത്, കെഡിഇ ചിഹ്നം രേഖീയ കലാ ചിഹ്നം ഓക്സിജൻ ചിഹ്നം ക്രിസ്റ്റൽ ചിഹ്നം കെഡിഇ-അർജെന്റീന ചിഹ്നം കെഡിഇ ചിലി ചിഹ്നം കെ.ഡി.ഇ മലയാളം
കെ.ഡി.ഇ പണിയിടസംവിധാനം മലയാളത്തിലും ലഭ്യമാണു്.
കെ.ഡി.ഇയുടെ 4.1 പതിപ്പു് മുതൽ മലയാളം ഔദ്യോഗികമായി പിന്തുണയ്ക്കപ്പെടുന്നു.
ഫയൽ മാനേജർ, മൾട്ടിമീഡിയ പ്രയോഗങ്ങൾ, കളികൾ, ഇന്റർനെറ്റ് പ്രയോഗങ്ങൾ തുടങ്ങി മിക്ക സോഫ്റ്റ്‌‌വെയറുകലും പൂർണ്ണമായും മലയാളത്തിൽ തന്നെ ഉപയോഗിക്കാനാവും.
കെ.ഡി.ഇ മലയാളത്തിൽ ലഭ്യമാക്കുന്നതു് സ്വതന്ത്ര മലയാളം കമ്പ്യൂട്ടിങ്ങ് എന്ന സ്വതന്ത്ര സോഫ്റ്റ്‌വെയർ കൂട്ടായ്മയാണു്.
കെ.ഡി.ഇ മലയാളം മെനു അവലംബം ↑ ↑ ↑ ↑ ↑ ↑ കൂടുതൽ വിവരങ്ങൾ കെ.ഡി.ഇ 4.0 പ്രസാധനക്കുറിപ്പു് : ചരിത്രത്തിലാദ്യമായി ഒരു സോഫ്റ്റ്‌വെയർ പ്രസാധനക്കുറിപ്പു് മലയാളത്തിലിറങ്ങിയെന്ന പ്രാധാന്യം ഇതിനുണ്ടു്.
കെ.ഡി.ഇ 4.1 പ്രസാധനക്കുറിപ്പു് സ്വതന്ത്ര മലയാളം കമ്പ്യൂട്ടിങ്ങിന്റെ കെ.ഡി.ഇ ഉപസംരംഭം കെ.ഡി.ഇ മലയാളം ടീം കെ.ഡി.ഇ മലയാളം തിരച്ചിത്രങ്ങൾ Archived 2011-05-19 at the Wayback Machine .
കെ.പി. അപ്പൻ ഇംഗ്ലീഷ് വിലാസം https://ml.wikipedia.org/wiki/KPAppan